Para outras páxinas con títulos homónimos véxase: Rebordáns.

**San Bartolomeu de Rebordáns** é unha parroquia que se localiza no concello de Tui. Segundo o padrón municipal de 2004 tiña 1.152 habitantes (608 mulleres e 544 homes), distribuídos en 15 entidades de poboación, o que supón un aumento en relación ao ano 1999 cando tiña 1.113 habitantes. Segundo o IGE, no 2014 a súa poboación medrara ata os 1.198 habitantes, sendo 574 homes e 624 mulleres.

Patrimonio
----------

A igrexa de San Bartolomeu de Rebordáns foi construída sobre unha antiga necrópole romano-sueva, situada a carón da vía XIX do itinerario de Antonino. O templo actual é do século XII, pero conserva vestixios anteriores. En 1071 foi elixida como sé episcopal do bispado de Tui polo rei García, logo de ser saqueada Tui nos ataques normandos. Estivo ligada a un mosteiro beneditino até o 30 de novembro de 1225.

Ten planta basilical de tres naves con tres ábsidas, de forma rectangular os laterais e semicircular o central, cubertos con bóvedas de canón, e rematada en cascarón a bóveda da ábsida central. O teito das naves é de madeira.

A fachada orixinal foi substituída na Idade Moderna pola neoclásica actual. Ten capiteis historiados e pinturas murais do século XVII, descubertas na ábsida. No altar maior consérvase unha escultura de pedra policromada de San Bartolomeu de estilo románico, atopada baixo o pavimento da capela maior.

O bispo Diego Xelmírez levou do templo as reliquias de San Froitoso á catedral de Santiago de Compostela, xunto coas doutros santos veneradas na diocese de Braga.

Xunto á igrexa hai un cruceiro de 1770.

Véxase tamén
------------

* 
* San Bartolomeu de Rebordáns.San Bartolomeu de Rebordáns.
* Cruceiro de San Bartolomeu de Rebordáns.Cruceiro de San Bartolomeu de Rebordáns.
* Estela Romana localizada en Rebordáns (Tui) e custodiada no museo de PontevedraEstela Romana localizada en Rebordáns (Tui) e custodiada no museo de Pontevedra

Lugares e parroquias
--------------------

### Lugares de Rebordáns

| Lugares da parroquia de Rebordáns no concello de Tui (Pontevedra) |  |
| --- | --- |
| O Arroio | Curuxeiras | A Devesa | O Foxo | Funchal | Laranxeiras | A Lavandeira | A Manteigada | O Montiño | O Outeiro | Paredes | Pexegueira | O Telleiro | Vilanova | A Virxe do Camiño |

### Parroquias de Tui

| Galicia | Provincia de Pontevedra | Parroquias de Tui |  |
| --- | --- |
| Areas (Santa Mariña) | Baldráns (Santiago) | Caldelas de Tui (San Martiño) | Guillarei (San Mamede) | Malvas (Santiago) | Paramos (San Xoán) | Pazos de Reis (O Sagrario) | Pexegueiro (San Miguel) | Randufe (Santa María da Guía) | Rebordáns (San Bartolomeu) | Ribadelouro (Santa Comba) | Tui (O Sagrario) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  "La iglesia de San Bartolomé, joya del románico", artigo de Antonio Bouzón no *Faro de Vigo*, 25 de outubro de 2003 *(en castelán)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rebordáns, Tui Modificar a ligazón no Wikidata*** |

### Outros artigos

* Lugares de Tui.

|  |  |
| --- | --- |
| Control de autoridades | 
* Wd: Q12398735
* código INE: 36055100000

 |